stanford-oval/wikipedia huggingface dataset:
Päistärikkö (koiraväri)

Päistärikkö on koiran väritys, jossa turkin hallitsevaan pääväriin sekoittuu osittain valkoista karvoitusta tasaisesti siten, että koiran väritys näyttää paikoin vaaleammalta. Useimmiten päistärikkö tarkoittaa ruskeasävyistä koiraa, jossa ruskean eri sävyjen seassa on valkoista karvoitusta. Päistärikön päässä ja rungossa on usein myös yhtenäisiä, tasaisesti vallitsevan värityksen peittämiä alueita.
Päistärikkö voi näyttää eri vuodenaikoina hyvin erilaiselta, sillä valkoisen karvoituksen näkyvyys vaihtelee koiran turkin paksuuden mukaan. Mikäli turkin hallitseva väri on musta tai harmaa, käytetään yleensä ilmausta harmaapäistärikkö.
Esimerkkejä päistärikköroduista

Picardienspanieli
Sininenpicardienspanieli
Musa Baluku

Musa Baluku on ugandalais-kinšasankongolaisen aseistautuneen ryhmän Liittoutuneiden kansanvaltaisten voimien (ADF) johtaja. Hänen arvonimensä on šeikki. Ryhmä vastustaa Ugandan presidentti Yoweri Musevenin politiikkaaselvennä tekemällä hyökkäyksiä, joissa se surmaa ihmisiä.
Elämä

Vuonna 2009 Baluku toimi imaamina Kansanvaltaisten voimien Naduin leirin moskeijassa ja sekä ryhmän varajohtajana.
Vuonna 2013 Baluku toimi ryhmän poliittisena ylikomissaarina ja päätuomarina. Huhtikuussa 2014 Balukusta tuli Benin koillispuolella toimivan ADF:n ryhmän johtaja. YK:n mukaan Kansanvaltaiset voimat hajautui toukokuussa 2014 kahteen ryhmään sen jälkeen, kun Kongon armeija teki ratsian heidän asuinalueilleen. Toista ryhmää johti ryhmän perustaja ja johtaja Jamil Mukulu ja toista Baluku.
Vuonna 2015 Baluku toimi varajohtajana. Baluku siirtyi johtajaksi kesäkuussa 2015, kun ryhmän aiempi johtaja Mukulu oli pidätetty Tansaniassa. Ryhmän varajohtajaksi tuli Hood Lukwago.
28. joulukuuta 2017 Ugandan armeijan Kansanvaltaisten voimien vastaisista toimista vastaava tiedottaja sanoi, että armeijan saamien epävarmojen tietojen mukaan Baluku on haavoittunut hyökkäyksessä, jonka armeija teki 22. joulukuuta ryhmän asuinalueille metsikössä Kongon puolella.
Elämä > Perhe

Daily Monitor -lehden mukaan Baluku on naimisissa Mukulun tytärpuoli Stellan kanssa.
Rakuuna

Rakuuna tarkoittaa seuraavia asioita:
rakuuna (Artemisia dracunculus), maustekasvi
rakuuna, jalan taistellut, mutta ratsastaen liikkunut sotilas
Rakuunat, lappeenrantalainen jalkapalloseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rakuuna”, voi hakea sivunnimihaulla, laajalla sivunnimihaulla tai tekstihaulla.
Mustasaaren ruotsalainen seurakunta

| Mustasaaren ruotsalainen seurakunta Korsholms svenska församling |
| --- | --- |

 tunnus :  sijainti 
 Mustasaaren kirkko
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Korsholman rovastikunta
Seurakuntayhtymä:  Mustasaaren seurakuntayhtymä
Pääkirkko:  Mustasaaren kirkko
Perustettu:  n. 1250
Jäsenmäärä:  5 713 (2021)
– Osuus asukkaista:  67,9 %
Kirkollisvero:  1,85 %
Kirkkoherra:  Mats Björklund
Verkkosivusto
Infobox OKNimi-testi OK: 
Mustasaaren ruotsalainen seurakunta (ruots. Korsholms svenska församling) on seurakunta Pohjanmaalla, Mustasaressa. Seurakunta kuuluu Porvoon hiippakunnassa Korsholman rovastikuntaan ja on osa Mustasaaren seurakuntayhtymää.  Kirkkoherrana toimii Mats Björklund.
Historia

Mustasaaren seurakunta perustettiin 1200-luvun puolivälissä. Seurakunnasta on erotettu Isokyrö (1300-luku), Närpiö (1331) ja Vöyri (1500-luku). Maalahti perustettiin kappeliksi 1603 ja seurakunnaksi 1607. Koivulahti perustettiin 1691 ja seurakunnaksi 1857. Raippaluodon saarnahuonekunta perustettiin 1775, kappeli 1840 ja seurakunta 1872.
Historia > Vaasan ja Mustasaaren seurakunta (1606–1867)

Mustasaaren seurakunnan alueelle perustettiin kaupunki, joka sai nimen Vaasa vuonna 1611. Kaupunki ja seurakunta muodostivat yhdessä yhden kirkkoherrakunnan, jota kutsuttiin joko nimellä Vaasan kaupunki ynnä Mustasaaren anneksa tai Vaasan ja Mustasaaren seurakunta.
Vuonna 1651 kaupunkiin yhdistettiin useita maatiloja Mustasaaren seurakunnasta. Kaupungin siirtyessä nykyiselle paikalleen 1855 ja erotettiin omaksi seurakunnakseen, Vaasan kaupunkiseurakunnaksi.
Historia > Mustasaaren seurakunta (1867–)

Mustasaaren kirkkokuoro perustettiin vuonna 1928. Kristillisen nuorisoseuran kuoro muodosti rungon kirkkokuorolle, joka esiintyi suurina juhlapäivinä ja teki esiintymismatkoja.
Historia > Mustasaaren seurakunta (1867–) > Mustasaaren kristillinen nuorisoseura (1909–)

Mustasaaren kristillinen nuorisoseura perustettiin vuonna 1909. Seura edusti uutta ajattelua ja vaikutti osaltaan Porvoon hiippakunnan syntymiseen. Nuorisoseuran juhannusjuhlat kasvoivat useita päiviä kestäviksi joukkotapahtumiksi. Seura julkaisi vuosina 1911–1966 lehteä Ungdomstro.
Historia > Toisen maailmansodan jälkeen

Vuonna 1948 kirkkoherraksi valittiin Nils Näsman, joka toimi myös kristillisen nuorisoseuran puheenjohtajana. Kristillinen nuorisoseura vastasi suurelta osin vapaasta seurakuntatyöstä. Näsman toimi seurakunnan kirkkoherrana vuoteen 1963 ja juhannusjuhlat jatkuivat 1970-luvulle saakka. Mustasaaren, Koivulahden, Raippaluodon ja Sulvan yhteinen Mustasaaren seurakuntayhtymä aloitti toimintansa 1977.
1960-luvun loppu ja 1970-luvun alku ovat merkinneet lasten musiikin ja laulun nousua. 1960-luvun jälkipuolella kirkkokuoro laskeutui lehteriltä alttarille esiintymään. 1970-luvulla seurakunta alkoi esittää joulumusiikkia kirkossa. Tapahtuma kehittyi ja levisi suosituksi Kauneimmat joululaulut -tapahtumaksi. Seurakunnan musiikkikoulu käynnistyi syksyllä 1965. Vuonna 1968 Karperöhön perustettiin musiikkileikkikoulu.
1960-luvulla perustettiin kirkko-orkesteri, jonka nimi on muutettu Korsholms kammarorkesteriksi.
Historia > Toisen maailmansodan jälkeen > Painopiste Sepänkylään

Sepänkylän väkimäärä moninkertaistui 1960- ja 70-luvuilla ja samalla toiminta keskittyi enemmän Sepänkylään. 1970-luvulla perustettiin kaksikielinen yhdistys ajamaan seurakuntatalohanketta. Sepänkylän seurakuntatalo rakennettiin 1970-luvulla.
Haagan pappila myytiin 1980-luvulla Vaasan suomalaiselle seurakunnalle ja samalla kirkkoherranvirasto siirrettiin kirkon pohjoissiipeen.
Historia > Toisen maailmansodan jälkeen > Ruotsalainen seurakunta (1995–)

Vuonna 1998 seurakunta päätti uuden seurakuntakodin rakentamisesta itäisen kirkonmuurin ulkopuolelle sillä 1970-luvulla remontoitu pitäjäntupa oli epäkäytännöllinen. Uudessa seurakuntakodissa on keittiö tarjoilutiloinen sekä seurakuntasali, toimistosiipi ja rukoushuone.
Herätysliikkeet

Mustasaaren ruotsalainen seurakunta muodostaa muun Pohjanmaan rannikon tavoin voimakkaan ja yhtenäisen ruotsinkielisen evankelisen herätysliikkeen tukialueen.
Papisto

Seuraavat henkilöt ovat toimineet Mustasaaren seurakunnan kirkkoherroina:
Papisto > Mustasaaren seurakunnan kirkkoherrat

1407–: Hannus
1434–1451: Henrik Kortsson
-1531: Jöns (-1531)
–1546: Paulus (-1546)
1546–1547: Peder Andreae
1548–1560: Michel Olai
1561–1567: Jakob Filippi
1567–1569: Mårten Mattsson Brenner
1571–1572: Bengt Antonii
1572–1595: Mårten Mattsson Brenner
1599–1606: Henricus Martini Brennerus
Papisto > Vaasan ja Mustasaaren seurakunnan kirkkoherrat

1606–1616: Henricus Martini Brennerus
1629–1633: Nils Nilsson Holmius
1634–1648: Tomas Tomasson Florinus
1648–1662: Paulus Marci Bohm
1664–1693: Olof Bratt
1694–1708: Jöran Arvidi Biugg
1711–1712: Johannus Sarcovius
1712–1720: Peter Johansson Brenner
1713–1719: Gabriel Tomasson Arenius (vt.)
1719–1721: Berthold Vhael (vt.)
1720–1765: Claudius Hedman
1766–1797: Petter Hedman
1799–1809: Jakob Chydenius
1811–1821: Johan Tengström
1822–1835: Henrik Snellman
1838–1856: Benjamin Frosterus
1858–1871: Otto Vilhelm Ehrström
Papisto > Mustasaaren seurakunnan kirkkoherrat

1873–1885: Gustaf Cannelin
1887: Jakob Cederberg
1890–1894: Isak Otto Appelberg
1869–1907: Bror Ehrenfried Bremer
1910–1947: Isak August Björklund
1948–1963: Nils Näsman
1963–1983: Börje Svenns
1983–1995: Per-Erik Örn
Papisto > Mustasaaren ruotsalaisen seurakunnan kirkkoherrat

1995–2012: Per-Erik Örn
2012–2020: Berndt Berg
2021→: Mats Björklund
Newport Jazz Festival

Newport Jazz Festival on vuosittain Yhdysvaltojen itärannikon Newportissa, Rhode Islandin osavaltiossa järjestettävä jazztapahtuma. Sen perusti jazzimpressaario George Wein 1954 Elaine Lorillardin aloitteesta, jonka mies tuki perustamista taloudellisesti. Vuoden 1960 festivaaleilla puhkesi mellakoita, minkä vuoksi tapahtuma kiellettiin muutamaksi vuodeksi. Festivaali siirtyi New Yorkiin 1972, ja vuonna 1981 toiseksi festivaalipaikaksi tuli jälleen Newport. Sponsorinsa mukaan juhlasta on vuodesta 1986 käytetty nimeä JVC Jazz Festival.
Aiheesta muualla

Juhlien sivusto
Pyynikin pappila

| Pyynikin pappila |
| --- | --- |
 Pyynikin pappila vuonna 2022.
Osoite:  Kisakentänkatu 18 Lyseokatu 8
Sijainti:  Pyynikinrinne, Tampere
Koordinaatit:  61°29′45″N, 23°44′26″E
Rakennustyyppi:  asuinrakennus kokoontumisrakennus
Valmistumisvuosi:  1929
Suunnittelija:  Bertel Strömmer
Rakennuttaja:  Tampereen seurakuntahallinto 
Urakoitsija:  Rakennustoimisto Tähtinen & Sola 
Omistaja:  Tampereen tuomiokirkkoseurakunta 
Julkisivumateriaali:  rappaus 
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyynikin pappila eli Pyynikin seurakuntatalo on Bertel Strömmerin suunnittelema evankelisluterilaisten seurakuntien pappila- ja seurakuntatalo, joka sijaitsee Tampereen Pyynikinrinteellä. Kolmikerroksinen rakennus on valmistunut Kisakentänkadun ja Lyseokadun (ent. Kurilankuja) risteykseen vuonna 1929.
Pyynikin pappila rakennettiin, koska silloinen laki edellytti, että seurakuntien oli hankittava vakinaisille papeilleen virka-asunto. Taloon tehtiin asuintilat neljälle kappalaiselle sekä diakonissalle ja vahtimestarille. Lisäksi ensimmäiseen kerrokseen valmistui 80 neliömetrin laajuinen seurakuntasali, jonka tuomiorovasti K. H. Seppälä vihki käyttöön 12. joulukuuta 1929. Taiteilija Väinö Richard Rautalin veisti seurakuntasalin seinäkoristeen.
Tampereen kaupunginhallituksen 1980-luvulla teettämän selvityksen mukaan Pyynikin pappila on rakennustaiteellisesti ja maisemallisesti erittäin merkittävä kohde. Se on osa Pyynikinrinteen aluetta, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Talo on suojeltu.
Newport Beach California Temple

Newport Beach California Temple
Newport Beach California Temple on mormonitemppeli Newport Beachin kaupungissa Orangen piirikunnassa Kalifornian osavaltiossa Yhdysvalloissa. Rakennuksen korkein kohta ylettyy 27 metriin.[lähde? ] Tornin huipulla on kultainen enkeli, joka puhaltaa torveen. Rakennusta alettiin rakentaa vuonna 2001 ja se valmistui vuonna 2005.[lähde? ]
Aiheesta muualla

Kuvia tai muita tiedostoja aiheesta Newport Beach California Temple Wikimedia Commonsissa
Newport County AFC

Spytty the Dog on joukkueen virallinen maskotti.
Newport vastaan Oxford United kolmannessa divisioonassa 1981 Somerton Parkilla
Newport Stadium
Rodney Parade
Newport County Association Football Club on yksi neljästä Englannin liigaa pelaavasta ammattijalkapallojoukkueesta, jotka ovat kotoisin Walesista. Muut ovat Cardiff City FC, Swansea City FC ja Wrexham FC.
Joukkueen kotikenttänä on Rodney Parade, mutta aiemmin sen sallittiin pelata kotiottelunsa suuremmalla Somerton Parkin monitoimistadionilla, joka on nykyisin kaavoitettu asuinalueeksi. Välillä käytössä oli Newport Stadium.
Newportin merkittävin saavutus on kaudelta 1979 – 1980. Joukkueen suuri tähti oli tällöin John Aldridge. Silloin se voitti Walesin cupin, mikä antoi sille pääsyn eurokentille Cup-voittajien cupiin 1981. Tällöin Newport voitti ensin pohjoisirlantilaisen Crusadersin Belfastista, sitten norjalaisen Haugarin Haugesundista, mutta neljännesfinaalissa putosi niukasti itäsaksalaista Carl Zeiss Jenaa vastaan yllettyään vierastasapeliin.
Vuonna 1989 joukkue putosi Englannin liigasta ja joutui konkurssiin, mutta herätettiin uudelleen henkiin alasarjoissa. Vuonna 2013 joukkue palasi liigaan.
Aiheesta muualla

Newport Countyn virallinen kotisivu
Englannin kakkosliiga 2019–2020
Bradford City
Cambridge United
Carlisle United
Cheltenham Town
Colchester United
Crawley Town
Crewe Alexandra
Exeter City
Forest Green Rovers
Grimsby Town
Leyton Orient
Macclesfield Town
Mansfield Town
Morecambe
Newport County
Northampton Town
Oldham Athletic
Plymouth Argyle
Port Vale
Salford City
Scunthorpe United
Stevenage
Swindon Town
Walsall
Ranganathan Francis

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Kultaa | Lontoo 1948 | maahockey |  |
|  Kultaa | Helsinki 1952 | maahockey |  |
|  Kultaa | Melbourne 1956 | maahockey |  |
Ranganathan Francis (15. maaliskuuta 1920 Madras – 1. joulukuuta 1975 Madras) oli maalivahtina toiminut intialainen maahockeypelaaja. Hän osallistui kesäolympialaisiin vuosina 1948, 1952 sekä 1956 ja kuului jokaisella kerralla kultaa voittaneeseen joukkueeseen.
Pyynikin rinteessä

| Pyynikin rinteessä |
| --- | --- |

Kirjailija:  Kalle Päätalo
Kieli:  suomi
Kustantaja:  Gummerus
Julkaistu:  1987
Sivumäärä:  635
Sarja: Juuret Iijoen törmässä
Edeltävä:  Ratkaisujen aika
Seuraava:  Reissutyössä
Löydä lisää kirjojaKirjallisuuden teemasivulta
Pyynikin rinteessä on Kalle Päätalon Juuret Iijoen törmässä -sarjan seitsemästoista osa. Teos on ilmestynyt vuonna 1987 Gummeruksen kustantamana. Kirja on rekisteröity Bookcrossingiin.
Kirjan tapahtumat

Eletään vuoden 1947 syksyä. Kalle on päässyt opiskelemaan Pyynikinharjun rinteessä sijaitsevan Tampereen teknillisen opiston huoneenrakennuksen opintosuunnalle tarkoituksenaan valmistua rakennusmestariksi.
Kallen on kuitenkin jätettävä opinnot heti aluksi sikseen, kun kotipitäjästä Taivalkoskelta saapuu murheellinen tieto, Kallen veli Manne on saanut surmansa puukotuksen uhrina. Toisessa maailmansodassa saksalaisten Pohjois-Suomeen rakentama kenttärata on vaatinut vielä yhden uhrin. Useimmille teknillisen opiston kurssitovereilleen ja kaikille opettajilleen nimeltä tuntemattomaksi jäänyt leveäselkäinen mies häipyy kotiselkosiinsa Kainuun erämaahan.
Matka Taivalkoskelle on aikaisempia raskaampi ja vielä raskaampaa on nähdä Kallen vanhempien Riitun ja Herkon kärsimys. Hautajaisten ja muiden selvittelyjen jälkeen Kalle palaa Tampereelle, ja alkaa lähes epätoivoinen takaa-ajo saavuttaa muut kurssitoverit opinnoissa samalla kun mielen pohjalla on alituinen huoli lapsuuskodista ja sinne jääneistä omaisista.
Muistomerkki

Muistomerkki on jonkin muistona toimiva objekti. Usein muistomerkin aihe on henkilö, yleisimmin kuollut henkilö tai joku tapahtuma. Yleisiä muistomerkin muotoja ovat maamerkit, kuten patsaat, veistokset, monumentit, suihkulähteet tai jopa kokonaiset puistot tai paikat. Muistomerkki voi syntyä myös spontaanisti ja olla tilapäinen.
Muistomerkkien lajeja

Yleisimpiä muistomerkkejä ovat hautakivet ja muistolaatat. Muistolaatassa voi olla pelkkä teksti, siinä voi olla epitafi tai se voi olla reliefi. Yleisiä muistomerkkejä ovat myös sotamuistomerkit, joita pystytetään sodassa tai sodissa menehtyneiden muistoksi.
Kiistat

Muistomerkkeihin saattaa liittyä ideologisia, poliittisia ja taiteellisia kiistoja. Esimerkiksi Joensuussa sijaitseva Pielisjoen kanavoinnin muistomerkki paljastettiin vuonna 1879. Siinä Venäjän vaakunan kaksipäinen kotka seisoo maapalloa symboloivan pallon päällä ja graniittijalustaan kiinnitetyssä laatassa lukee: "Alexander II Pielis joen kanava 1874-1879". Muistomerkki tuhottiin räjäyttämällä syksyllä 1917, mutta koottiin löydetyistä jäännöksistä ja pystytettiin uudelleen vuonna 1961.
Esimerkkejä muistomerkeistä

Armeniassa khatškarit ovat toimineet muistokivinä keskiajalta alkaen.
Pielisjoen kanavoinnin muistomerkki, 1961(1879), Joensuu.
Taivaskallion ilmatorjuntatykki on Helsingin Käpylän Taivaskalliolla, jossa ilmatorjuntapatteri taisteli vuosina 1939-1944.
Emil Cedercreutz, Pekka-koira, 1934, Kaivopuisto, Helsinki.
Yrjö Lätti, Yrjö Räisäsen (Sasu Punanen) muistomerkki, 1986, Kuopio.
Veteraanikivi paljastettiin Utajärven Veteraanipuistossa vuonna 1991.
Kuoppakaupungin muistolaatta Porissa julkistettiin vuonna 2002.
Herman Joutsen, Raja- ja laatokankarjalaiset sankarivainajat 1990, Joensuu.
Osa Helsingin Alppipuistoa nimettiin Lenininpuistoksi vuonna 1970.
Marja Kanervo, Suomenlinnan vankileirin muistopaikka, 2004.
Tilapäinen muistomerkki. Helsingin Asema-aukion pahoinpitelyn uhrin muistolle tuotuja kukkia ja kynttilöitä Helsingin rautatieaseman edustalla syksyllä 2016.
Aiheesta muualla

Muistomerkki Arkeologisen kulttuuriperinnön opas. Museovirasto. Viitattu 27.11.2019.
Nolberto Solano

Nolberto Solano
Nolberto "Nobby" Albino Solano Todco (s. 12. joulukuuta 1974 Callao) on perulainen jalkapalloilija, joka edustaa Kreikan Superliigassa pelaavaa Larissa FCtä. Hän on pelipaikaltaan keskikenttäpelaaja.
Solano aloitti uransa perulaisessa Municipalissa vuonna 1993. Sen jälkeen hän on edustanut Sporting Cristalia (1994-1997), argentiinalaista Boca Juniorsia (1997-1998) ja nykyistä seuraansa Newcastlea vuodesta 1998 lähtien. Newcastlessa Solano teki debyyttinsä 22. elokuuta 1998 ottelussa Chelseaa vastaan.
Kauden 2004-2005 Solano pelasi lainalla Aston Villassa.
Perun maajoukkuetta Solano on edustanut 76 kertaa ja tehnyt niissä 18 maalia. Kesäkuussa 2005 Solano ilmoitti lopettavansa maajoukkueuransa, kertoen syyksi erimielisyydet valmentaja Freddy Terneron kanssa.
Newportin piirikunta

Newportin piirikunnan kartta.
Newportin piirikunta on yksi Yhdysvaltain Rhode Islandin osavaltion viidestä piirikunnasta. Sen suurin kaupunki on Newport. Vuoden 2010 väestönlaskennassa piirikunnan asukasluku oli 82 888. Sen pinta-ala on 812 neliökilometriä, josta vettä on 543 neliökilometriä. Asukastiheys piirikunnassa on 308 as./km².
Piirikunta koostuu saarista Aquidneck Island (viralliselta nimeltään Rhode Island), Conanicut Island ja Prudence Island sekä mantereisen Rhode Islandin itäisestä osasta.
Vuoden 2000 väestönlaskennan mukaan 92 prosenttia asukkaista puhui äidinkielenään englantia, 2,3 prosenttia espanjaa, 2,1 prosenttia portugalia ja 1,3 prosenttia ranskaa.
Kaupungit

Jamestown
Little Compton
Middletown
Newport
Portsmouth
Tiverton
Aiheesta muualla

Kuvia tai muita tiedostoja aiheesta Newportin piirikunta Wikimedia Commonsissa
Rhode Islandin osavaltio
| --- | --- |
Piirikunnat:   Bristol  Kent  Newport  Providence  Washington 
Kaupungit:   Central Falls  Cranston  East Providence  Newport  Pawtucket  Providence (pääkaupunki)  Warwick  Woonsocket 
Kunnat (town):   Barrington  Bristol  Burrillville  Charlestown  Bowers  Coventry  Cumberland  East Greenwich  Exeter  Foster  Glocester  Hopkinton  Jamestown  Johnston  Lincoln  Little Compton  Middletown  Rhode Island  New Shoreham  North Kingstown  North Providence  North Smithfield  Portsmouth  Richmond  Scituate  Smithfield  South Kingstown  Tiverton  Warren  Westerly  West Greenwich  West Warwick
Nolinsk

Nolinskin vaakuna vuodelta 1781.
Nolinsk (ven. Ноли́нск) on kaupunki Kirovin alueella Venäjällä. Se sijaitsee Vjatkaan laskevan Vojajoen rannalla 143 kilometriä Kirovista etelään. Kaupunki on Nolinskin piirin keskus. Asukkaita on 10 700 henkeä (vuonna 2005).[lähde? ]
Paikkakunta on saanut alkunsa vuonna 1668 perustetusta Nolin pogostasta, josta vuonna 1780 tuli Nolinskin kaupunki ja Vjatkan lääniin kuuluneen kihlakunnan keskus. 1900-luvun alussa se tunnettiin poliittisesti epäluotettavien henkilöiden karkotuspaikkana. Vuosina 1940–1957 kaupungin nimenä oli Vjatšeslav Molotovin mukaan Molotovsk. Nykyäänmilloin? siellä toimii muun muassa elintarviketeollisuutta, konepaja ja ompelimo[lähde? ].
Pysäköintialue

Pysäköintialue eli paikoitusalue (puhekielessä myös "parkkipaikka") on lähes kaikkien palveluiden yhteydessä sijaitseva alue, joka on tarkoitettu ajoneuvojen pysäköintiin. Pysäköintialue on usein  asfalttipäällysteinen ja tavallisesti myös jaettu pysäköintiruuduiksi päällysteeseen merkityillä viivoilla. Tavanomaisesti pysäköintipaikat on tiemerkintöjen lisäksi osoitettu liikennemerkein. Pysäköintialueella ajoneuvon saa pysäköidä vain merkityile paikoille.
Yleensä osa sisäänkäyntiä lähimpänä olevista pysäköintiruuduista on varattu liikkumisesteisille. Suomessa Liikenne- ja viestintävirasto myöntää liikkumisesteiselle henkilölle pysäköintitunnuksen, joka oikeuttaa pysäköimään yleisillä alueilla muun muassa liikkumisesteisten pysäköintipaikalle.
Yleiset ja yksityiset pysäköintialueet

Pysäköintipaikoille saa pysäköidä vain rajoitetuksi ajaksi, kuten kahdeksi tunniksi, ja yleisille pysäköintipaikoille yleensä korkeintaan 24 tunniksi.[lähde? ] Mikäli pysäköi autonsa omalle paikalleen esimerkiksi kerrostaloasuntonsa pysäköintipaikalle, auto saa olla pysäköitynä rajoittamattoman ajan. Myös joillakin kansainvälisillä alueilla, kuten lentoasemilla, satamissa ja rautatieasemilla on pitkäaikainen pysäköintioikeus. Tällainen on kuitenkin yleensä vain kansainvälisen alueen lähialueilla sijaitsevissa yrityksissä, kuten huoltoasemilla, kioskeilla tai kaupoilla, joissa on useamman päivän maksuton pysäköinti.selvennä
Maksulliset pysäköintialueet

Suurkaupunkien keskustassa ja lentoasemien ja satamien omistamilla paikoitusalueilla on yleensä tulojen lisäämiseksi maksulliset pysäköintipaikat. Maksulliselle paikalle saa jättää autonsa maksua vastaan, ja maksu suoritetaan yleensä lähistöllä sijaitsevaan automaattiin. Rahalla saa pysäköintilipukkeen, joka joko jätetään auton tuulilasin taakse näkyville, tai otetaan mukaan[lähde? ] ja jätetään autoon pysäköintikiekko, joka näyttää paljonko aikaa on tilattu ja milloin. Maksullisillakin paikoilla pysäköintiaikaa voidaan rajoittaa. Tällöin liikennemerkin lisäkilvessä ilmoitetaan enimmäispysäköintiaika, jonka ylittämisestä seuraa pysäköintivirhemaksu. Jos enimmäisaikaa ei ole ilmoitettu, saa paikalla maksun suoritettuaan pitää autoaan niin kauan kuin haluaa.
Pysäköintihallit

Koska kaupungeissa ulkosalla ei koskaan ole loputtomasti tilaa autoille, on jouduttu rakentamaan erillisiä halleja. Pysäköintihalleissa on runsaasti tilaa autoille, ja ne voivat olla monikerroksisia rakennuksia tai rakennettu maan alle, tai molempia. Pysäköintihalleja on suurten ostoskeskusten yhteydessä, kaupunkien keskustoissa ja missä vain, missä maantasopysäköinti veisi liikaa tilaa. Useimmiten pysäköintihallissa pysäköiminen on maksullista.
Pysäköintimittari, jolla veloitetaan pysäköintimaksu Saksan Hannoverissa.
Maanalainen pysäköintihalli Canberrassa
Nasim Pedrad

| Nasim Pedrad |
| --- | --- |
 Pedrad vuonna 2014
Henkilötiedot
Syntynyt: 18. marraskuuta 1981 (ikä 42) Teheran, Iran
Ammatti:  koomikko, näyttelijä
Näyttelijä
Aktiivisena:  2005–
Aiheesta muualla
IMDb 
Elonet
AllMovie
Svensk Filmdatabas
Nasim Pedrad (s. 18. marraskuuta 1981 Teheran, Iran) on amerikaniranilainen näyttelijä. Pedrad esiintyi Saturday Night Livessa vuosina 2009–2014. Hän on esiintynyt myös komediasarjoissa Scream Queens ja Kolme miestä ja tyttö.
Pedrad muutti muutaman vuoden ikäisenä perheensä mukana Iranista Yhdysvaltoihin vuonna 1984. Hänen vanhempansa Arasteh Amani ja Parviz Pedrad olivat aikanaan tavanneet toiseensa opiskellessaan Berkeleyssä. Pedrad kasvoi Kaliforniassa ja opiskeli teatterikoulussa Kalifornian yliopistossa, josta hän valmistui vuonna 2003.
Aiheesta muualla

Kuvia tai muita tiedostoja aiheesta Nasim Pedrad Wikimedia Commonsissa